KTC:ไตรมาส 4/58 สินเชื่อโตดีมากแนะนำซื้อราคาเป้าหมาย 112 บาท
KTC คาดการณ์กำไรสุทธิไตรมาส 4/58 ที่ 494 ลบ.(+16% เทียบช่วงเดียวกันของปีก่อน, -1% เทียบไตรมาสก่อนหน้า) โดยมีแรงขับเคลื่อนจากสินเชื่อที่เติบโตได้ดีมากในไตรมาส 4 (+9.3% เทียบช่วงเดียวกันของปีก่อน, 7.4% เทียบไตรมาสก่อนหน้า) ซึ่งเป็น high season ของการใช้จ่ายบัตรเครดิต,การออกแคมเปญการตลาดอย่างหนัก รวมถึงมาตรการลดหย่อนภาษีของรัฐบาลในสัปดาห์สุดท้ายของปีที่แล้ว
12 ม.ค. 2559

บล.กสิกรไทย ระบุในบทวิเคราะห์วันนี้ (12 ม.ค.) ว่า บริษัท บัตรกรุงไทย จำกัด (มหาชน) หรือ KTC คาดการณ์กำไรสุทธิไตรมาส 4/58 ที่ 494 ลบ.(+16% เทียบช่วงเดียวกันของปีก่อน, -1% เทียบไตรมาสก่อนหน้า) โดยมีแรงขับเคลื่อนจากสินเชื่อที่เติบโตได้ดีมากในไตรมาส 4 (+9.3% เทียบช่วงเดียวกันของปีก่อน, 7.4% เทียบไตรมาสก่อนหน้า) ซึ่งเป็น high season ของการใช้จ่ายบัตรเครดิต,การออกแคมเปญการตลาดอย่างหนัก รวมถึงมาตรการลดหย่อนภาษีของรัฐบาลในสัปดาห์สุดท้ายของปีที่แล้ว
ซึ่งมองว่า KTC ยังเติบโตได้ดีกว่าอุตสาหกรรมโดยรวม ในขณะที่ค่าใช้จ่ายทางการตลาดที่เร่งตัวขึ้นในไตรมาสนี้รวมถึงการเปลี่ยนแปลงการทวงถามหนี้เป็นบริษัทภายนอกก็อาจจะทำให้กำไรลดลงเมื่อเทียบกับไตรมาสก่อน คุณภาพสินทรัพย์ยังอยู่ในเกณฑ์ดีและคาดถึงค่าใช้จ่ายสำรองในระดับเดียวกับไตรมาสก่อนหน้า
เรามองว่าราคา ณ ระดับปัจจุบันได้สะท้อนความกังวลเรื่องกำไรที่อาจเติบโตได้ต่ำในปี 2559 ไปแล้ว อีกทั้งเรายังมีมุมมองเชิงบวกต่ออุตสาหกรรมบัตรเครดิตจากการผลักดันระบบ e-Payment แห่งชาติของรัฐบาลซึ่งจะส่งเสริมการใช้บัตรมากขึ้น ยังคงคำแนะนำซื้อราคาเป้าหมาย 112 บาท/หุ้น